Ludvig Daae Zwilgmeyer

Ludvig Daae Zwilgmeyer (født 9. mars 1886 i Sandnes, død 3. mai 1969 i Oslo) var en norsk prest, forfatter og salmedikter. Han var biskop i Skien da NS nybesatte Statskirkens øverste embeder etter at de rettelige biskoper hadde nedlagt embedene. 

Liv og virke
 Bakgrunn
Ludvig Daae Zwilgmeyer var sønn av sogneprest og stortingspolitiker Ludvig Daae Zwilgmeyer (1855-1910) og Annie Salvesen (1862-1936).

Han var eldre bror til Dagfinn Zwilgmeyer  som også var prest og salmedikter, og som også en tid var biskop i NS-kirken under krigen. Barnebokforfatteren Dikken Zwilgmeyer var hans tante.

 Prest 
Han ble sogneprest i Porsgrunn fra midten av 1930-årene og beholdt denne stillingen videre også etter at Norge ble okkupert, men da de fleste norske prestene la ned sine embeder i protest mot nazistene, var Zwilgmeyer tyskvennlig og stod videre i embedet i den da NS-styrte kirken.

 Biskop utnevnt av Nasjonal Samling
Etter de rettelige biskoper nedla sine embeder i februar 1942, besatte NS stillingene som var blitt ledige. Dette skulle være personer som ikke ville utgjøre noen opposisjon internt.Disse stillingene ble fylt av Peder Blessing Dahle, Ole Johan Kvasnes, Hans Olav Hagen, Lars Frøyland, Georg Falck-Hansen, Einar Lothe, Dagfinn Zwilgmeyer, Ludvig Zwilgmeyer, Jørgen Sivertsen, Sigurd Haga og Andreas Olay. Jfr. Bjørnar Storeng Ones: En god nordmann? - Et utvalg NS-presters ideologi og praksis, Masteroppgave 2016, Universitetet i Oslo, s. 17  Den 28. juni 1942 ble han vigslet til biskop i det nyopprettede Skien bispedømme av Einar Lothe,  med blant annet Vidkun Quisling tilstede.

Zwilgmeyer gav ut en rekke bøker; romaner, diktsamlinger og salmesamlinger, og er representert med en salme i Norsk Salmebok.

 Bibliografi  

 Den nye dag: salmer og religiøse dikt II 1935









 Referanser 

 Litteratur  
 Anne Kristin Aasmundtveit, Biografisk leksikon til Norsk Salmebok og Norsk Koralbok, Verbum forlag, Oslo, 1995. ISBN 82-543-0573-0. Side 123

 Eksterne lenker 
 Profil på Telemarksportalen – Litteraturportal for Telemark

Kategori:Norske salmediktere
Kategori:Norske lutherske prester
Kategori:Norske lutherske biskoper (NS)
Kategori:Norske forfattere
Kategori:Norske lyrikere
Kategori:Personer fra Sandnes kommune
Kategori:Fødsler i 1886
Kategori:Dødsfall i 1969
Kategori:Nordmenn fra andre verdenskrig